# Islanan Mariana Nort

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Islanan Mariana Nort |
| --- |
| **Teritorio no-inkorporá na  Merka** |
|  |
|  |
| Divishon atministrativo |
| Koordinato  | ﻿ / ﻿ |
| Geografia |
| Área | 464 km² (90,77% awa) |
| Poblashon  |
| Poblashon (2020) | 47.329 habitante 102 habitante/km² |
| Idioma  | Ingles, Chamorro, Carolinian |
| Otro informashon |
| Moneda | Dollar merikano |
| ISO 3166-2 | US-MP |
| Mapa di Islanan Mariana Nort |
|  |
|  |
| Imágen riba  Wikimedia Commons |
| Wèpsait ofisial |
| [Editá Wikidata] · [Manual] |

**Islanan Mariana Nort**, ofisialmente **Commonwealth of the Northern Mariana Islands** (CNMI), ta un teritorio no inkorporá i mankomunidat di Merka ku ta konsistí di 14 isla den e parti nortwèst di Oséano Pasífiko. E tin un masa di tera di 183.5 miya kuadrá (475.26 km²) i un poblashon di 47.329 hende, segun senso di 2020. Te ku 2020, alrededor di 60% di e poblashon ta siudadano di Merka òf residente permanente legal, i e otro 40% ta trahadónan stranhero. E gran mayoria di e poblashon ta biba na e islanan Saipan, Tinian i Rota. E otro islanan ta poko habitá; esun mas notabel entre esakinan ta Pagan, ku a keda pa gran parti deshabitá for di un erupshon volkániko na 1981.

Durante e periodo kolonial, Islanan Mariana Nort tabata bou di e kòntròl di e imperionan spañó, aleman i hapones. Despues di Guera Mundial II, e islanan tabata parti di e teritorionan di Nashonnan Uni bou di atministrashon merikano promé ku nan a uni formalmente na Merka komo teritorio na 1986 i ku nan poblashon a haña siudadania di Merka.

E islanan ta dividi den kuater munisipio. E sentro atministrativo ta Capitol Hill, un pueblo den nortwèst di Saipan. E gobernador aktual di CNMI ta Arnold Palacios, kende a asumi a posishon na yanüari 2023. E poder legislativo tin un Senado di 9 miembro i un Kámara di Representantenan di 20 miembro. Islanan Mariana Nort no tin representashon di votashon den Kongreso di Merka, pero, for di 2009, a wòrdu representá pa un delegado den e Kámara di Representantenan di Merka.

## Geografia

Islanan Mariana Nort, huntu ku Guam pasùit, ta komponé e archipiélago di Islanan Mariana. E mankomunidat ta konsistí di 14 isla prinsipal (den orden alfabétiko):

* Agrihan
* Aguijan
* Alamagan
* Anatahan
* Isla di Asuncion
* Farallon de Medinilla
* Farallon de Pajaros
* Guguan
* Islanan Maug
* Pagan
* Rota
* Saipan
* Sarigan
* Tinian

Isla di SaipanMasalog Beach na TinianErupshon volkániko na Pagan (2012)
E área di oséano na ost di e islanan i partinan di e islanan mes ta forma parti di e monumento nashonal marino di Trinchera di Mariana. E área aki ta inkluí e tres isla mas nort, e refugio “Arco di Candela”, cu ta inkluí 21 sitio volkánico bou di awa, i e region di trinchera. E reserva di naturalesa tin komo meta pa protehá e bida marino úniko, ku ta inkluí paranan di laman, turtuga di laman, refnan di koral úniko, i bida rònt di ventilashon bou di laman. E trinchera di Mariana ta inkluí e awa di oséano mas profundo riba e planeta, huntu ku otro maraviyanan bou di awa, inkluyendo un pisina di suafel líkido situá na Daikoku, un volkan bou di awa.

|  |
| --- |
| Fuente, nota i/òf referensia |

 ·  ·

Estadonan Uni di Amérika

**Estado**
Alabama · Alaska · Arizona · Arkansas · California · Colorado · Connecticut · Delaware · Florida · Georgia · Hawaii · Idaho · Illinois · Indiana · Iowa · Kansas · Kentucky · Louisiana · Maine · Maryland · Massachusetts · Michigan · Minnesota · Mississippi · Missouri · Montana · Nebraska · Nevada · New Hampshire · New Jersey · New Mexico · New York · North Carolina · North Dakota · Ohio · Oklahoma · Oregon · Pennsylvania · Rhode Island · South Carolina · South Dakota · Tennessee · Teksas · Utah · Vermont · Virginia · Washington · West Virginia · Wisconsin · Wyoming

**Distrikto Federal**
Washington D.C.

**Teritorio Insular**
Samoa Merikano · Guam · Islanan Mariana Nort · Puerto Rico · U.S. Virgin Islands